Na temelju članka 35. Zakona o vlasništvu i drugim stvarnim pravima („Narodne novineˮ, broj: 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17), članka 35. Zakona o lokalnoj i područnoj (regionalnoj) samoupravi („Narodne novineˮ, broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 103. Zakona o cestama („Narodne novineˮ, broj: 84/11, 22/13, 54/13, 148/13, 92/14, 110/19, 144/21, 114/22 i 4/23) i članka 37. Statuta Grada Šibenika („Službeni glasnik Grada Šibenika”, broj: 2/21), Gradsko vijeće Grada Šibenika, na 14. sjednici od 16. lipnja 2023. godine, donosi:

 **ODLUKA**

**o ukidanju statusa javnog dobra**

 **na dijelu čest. zem. 7283 K.O. Zlarin**

Članak 1.

 Utvrđuje se da nekretnina čest. zem. 7283 K.O. Zlarin, u površini od 10 m², više nije u funkciji javnog dobra u općoj uporabi – dio ulice Fingac na Zlarinu, te se tom dijelu čestice ukida status javnog dobra.

 Članak 2.

 Ova odluka stupa na snagu dan nakon objave u „Službenom glasniku Grada Šibenika”.

KLASA: 944-03/23-01/03

URBROJ: 2182-1-07/1-23-5

Šibenik, 16. lipnja 2023. godine

 **GRADSKO VIJEĆE GRADA ŠIBENIKA**

 PREDSJEDNIK

 dr.sc. Dragan Zlatović

**Obrazloženje**

 Nekretnina čest. zem. 7283 K.O. Zlarin, izgubila je svojstvo javnog dobra u općoj uporabi - dio ulice Fingac na Zlarinu, te predstavlja dio dvorišta obiteljske kuće Srećke Perak koja je podnijela zahtjev za otkup iste.

Kako je predmetna nekretnina u zemljišnim knjigama upisana kao javno dobro, da bi se mogla prodati, najprije joj se mora ukinuti status javnog dobra, ako su ispunjeni uvjeti iz Zakona o cestama. Prema Zakonu o cestama čl. 103 st. 1. kad je trajno prestala potreba korištenja nerazvrstane ceste ili njezinog dijela može joj se ukinuti status javnog dobra u općoj uporabi. Čl. 103. st. 2 propisuje da odluku o ukidanju statusa javnog dobra u općoj uporabi, nerazvrstane ceste ili njezinog dijela, donosi predstavničko tijelo jedinice lokalne samouprave.

 Slijedom navedenog, budući da je predmetna nekretnina izgubila svojstvo javnog dobra te sad predstavlja dio dvorišta obiteljske kuće podnositeljice zahtjeva predlaže se donošenje Odluke o ukidanju statusa javnog dobra na predmetnoj čestici kako je to opisano u dispozitivu odluke.